# 19 de desembre

El 19 de desembre és el tres-cents cinquanta-tresè dia de l'any del calendari gregorià i el tres-cents cinquanta-quatrè en els anys de traspàs. Queden 12 dies per finalitzar l'any.

## Esdeveniments
### Països Catalans

* 1359 - Cervera, la Segarra: Se celebren les Corts del Principat, que donaran origen a la Diputació General de Catalunya o Generalitat.
* 1877 - Barcelona: entra en servei el tramvia a vapor (tren de foc) entre Barcelona i Sant Andreu de Palomar.
* 1926 - Barcelona: s'inaugura el segon ramal del Gran Metro de Barcelona entre Aragó i Jaume I.
* 1932 - Barcelona: Lluís Companys és elegit president del Parlament de Catalunya.
* 1992 - Catalunya: S'emet la primera Marató de TV3, dedicada a la leucèmia.

### Resta del món

* 1916 - Verdun (França): Acaba la batalla de Verdun amb victòria francesa, combat de la primera Guerra Mundial lliurat entre les forces alemanyes i les forces franceses, que comença el 21 de febrer del mateix any.
* 1154 - Abadia de Westminster, Anglaterra: Enric II és coronat rei d'Anglaterra.
* 1915 - Gal·lípoli (Imperi Otomà): en el context de la Primera Guerra Mundial, comença l'evacuació de les tropes aliades de la península de Gal·lípoli.
* 1963 - Zanzíbar va obtenir la seva independència del Regne Unit el 19 de desembre, com a monarquia constitucional sota el sultà.
* 1984 - Beijing: la República Popular de la Xina i el Regne Unit acorden el retorn de Hong Kong a la Xina a partir de l'1 de juliol de 1997.
* 1997 - Nord-amèrica: s'estrena la pel·lícula Titanic.
* 1998 - Estats Units d'Amèrica: comença el procés de destitució contra el president Bill Clinton per haver mentit sobre la seva relació amb Mònica Lewinsky.
* 2001 - Marroc: L'aleshores cap de l'oposició, José Luis Rodríguez Zapatero visita el Marroc provocant les ires del govern espanyol.
* 2009 - Abu Dhabi: El Futbol Club Barcelona es proclama campió del Campionat del Món de Clubs de futbol i assoleix el primer sextet de la història.
* 2013 - Guaiana Francesa: S'enlaira el satèl·lit Gaia de l'ESA.

## Naixements
### Països Catalans

* 1834 - Alcoi, l'Alcoià: Antoni Gisbert i Pérez, pintor valencià (m. 1901).
* 1848 - Barcelona: Amélie Beaury-Saurel, pintora catalana de pares francesos (m. 1924).
* 1850 - Alaquàs, l'Horta Oest: Faustí Barberà i Martí, metge, erudit i polític valencià (m. 1924).
* 1868 - Barcelona: Josep Comas i Solà, astrònom i divulgador científic català, impulsor de l'astronomia moderna a Catalunya (m. 1937).
* 1876 - Barcelona: Enric Pla i Deniel, bisbe i cardenal català (m. 1968).
* 1883 - Albesa: Victorina Vila Badia, mestra catalana, cofundadora de diversos projectes escolars de Lleida (m. 1962).
* 1920 - Barcelona: Eduard Pons Prades, Floreado Barcino, historiador i escriptor català (m. 2007).
* 1979 - Lleida: Ferran Aixalà, Clown, actor, humorista, guionista i cantant.

### Resta del món

* 1683 - Versalles, França: Felip V, primer rei espanyol de la casa dels Borbons (m.1746).
* 1776 - Graus: Eusebio de Bardaxí y de Azara, advocat, diplomàtic i polític aragonès (m. 1842).
* 1820 - Bostonː Mary Livermore, infermera, periodista, sufragista i reformista nord-americana (m. 1905).
* 1852 - Strzelno, Prússia: Albert Abraham Michelson, físic nord-americà, Premi Nobel de Física de 1907 (m. 1931).
* 1881 - Nova Orleans: King Oliver, cornetista i compositor de jazz nord-americà (m.1938)
* 1903 - Bradford, Massachusetts (EUA): George Davis Snell, genetista nord-americà, Premi Nobel de Medicina o Fisiologia de l'any 1980 (m. 1996).
* 1906 - Kamianske (Ucraïna): Leonid Bréjnev, polític soviètic que fou el màxim dirigent de l'URSS i el Secretari General del Partit Comunista de la Unió Soviètica des de 1964 fins a 1982 (m. 1982).
* 1908 -
** Schönebergː Gisèle Freund, fotògrafa francesa nascuda a Alemanya (m. 2000).
** París: Yvette Cauchois, física francesa pionera en la recerca del sincrotró (m. 1999).
* 1915 - París, França: Édith Piaf, cantant francesa (m. 1963).
* 1916 - Berlínː Elisabeth Noelle-Neumann, politòloga i periodista alemanya, pionera en la investigació de l'opinió pública (m. 2010).
* 1924 - Welwyn Garden City, Hertfordshire, Regne Unit: Edmund Purdom, actor de cinema anglès (m. 2009).
* 1926 - Bagdad: Abd al-Wahhab al-Bayati, poeta iraquià.
* 1944 - Nairobi (Kenya): Richard Leakey, paleontòleg, arqueòleg, ecologista i polític kenyà.
* 1964 - Kaunas (Lituània): Arvydas Sabonis, jugador professional de bàsquet lituà.
* 1967 - Londres, Regne Unit: Rebecca Saunders, compositora anglesa de música clàssica contemporània.
* 1951 - Nova York (EUA): Alvin E. Roth, economista estatunidenc, Premi Nobel d'Economia de l'any 2012.
* 1956 - Santiago de Xile: Dinora Valdivia, ballarina i coreògrafa xilena i catalana.
* 1961 - Palo Alto, Califòrnia (EUA): Eric Allin Cornell, físic estatunidenc, Premi Nobel de Física de l'any 2001.
* 1969 - Mission Viejo, Califòrnia (EUA): Kristy Swanson, actriu estatunidenca.
* 1986 - Irun, Guipúscoa: Leire Landa, defensa de futbol amb 23 internacionalitats per Espanya.

## Necrològiques
### Països Catalans

* 1940 - Barcelona: Joan Viladomat i Massanas, músic i compositor (55 anys).
* 1977 - Barcelona: Pepeta Gelabert o Pepita Gelabert, actriu característica (n. 1904).
* 1990:
** Barcelona: Xavier Benguerel i Llobet, escriptor.
** Santa Coloma de Gramenet: Maria Argelaguet Costa, mestra i pedagoga catalana (n. 1900).
* 1991 - Sabadell: Joan Morral i Pelegrí, regidor de l'Ajuntament de Sabadell i militant republicà federal.
* 2003 - Badalona, el Barcelonès: Juan José Moreno Cuenca, conegut com el Vaquilla, actor i conegut delinqüent contra la propietat privada.
* 2017 - La Garriga: Manuel Cubeles i Solé, coreògraf i promotor de la llengua i la cultura popular catalanes (n. 1920).
* 2018 - Terrassa, Vallès Occidental: Joana Biarnés, fotògrafa catalana, la primera fotoperiodista i reportera gràfica (n. 1935).

### Resta del món

* 211 - Roma: Publi Septimi Geta, emperador romà (n. 189).
* 1442 - Győr, Regne d'Hongria: Elisabet de Luxemburg, consort d'Hongria i Bohèmia, i duquessa consort d'Àustria.
* 1741 - Illa de Bering, Rússia: Vitus Bering va ser un navegant i explorador d'origen danès al servei de Rússia.
* 1848 - Haworth, Bradford (Anglaterra): Emily Brontë, poeta i novel·lista britànica, autora de Cims borrascosos, un clàssic de la literatura anglesa.
* 1915 - Breslau, Regne de Prússia: Alois Alzheimer, psiquiatre i neuròleg alemany que va identificar per primera vegada els símptomes del que després es coneixeria com a malaltia d'Alzheimer (n. 1864).
* 1922 - Brighton: Clementina Black, escriptora anglesa, reformadora social, feminista i pionera sindicalista (n. 1853).
* 1931 - Berlín, Alemanyaː Marie Lehmann, soprano operística alemanya (n. 1851).
* 1953 - Pasadena (Califòrnia), EUA: Robert Andrews Millikan, físic nord-americà, Premi Nobel de Física de 1923 (n. 1868).
* 1955 - Portland, Maineː Josephine Diebitsch Peary, exploradora àrtica i escriptora nord-americana (n. 1863).
* 1967 - Como, Llombardiaː Carmen Melis, soprano italiana (n. 1885).
* 1976 - La Spezia: Giuseppe Caselli, pintor italià.
* 1996 - París (França): Marcello Mastroianni, actor italià (n. 1924).
* 1998 - Pequín (Xina): Qian Zhongshu, traductor, escriptor i intel·lectual xinès (n. 1910).
* 2004 - Ciutat de San Marino, San Marino: Renata Tebaldi, soprano italiana (82 anys).

## Festes i commemoracions

* Onomàstica: sants Eva, mare dels homes; Anastasi I de Roma, papa; Gregori d'Auxerre, bisbe; beat Urbà V, papa.

## Referències

* ↑ «Leucèmia». CCMA. [Consulta: 1r gener 2022].
* ↑ Palmowski, Jan.. Diccionario de historia universal del siglo XX. 1. ed. española. Madrid: Editorial Complutense, 1998. ISBN 84-89784-57-4.
* ↑ «El satèl·lit 'Gaia' s'enlaira per fer el seu mapa d'estrelles». El Periódico de Catalunya, 19-12-2013 [Consulta: 19 desembre 2013].
* ↑ «Arxius nacionals de França» (en francès). [Consulta: 5 desembre 2024].
* ↑ Hornos, Isabel. «Victorina Vila Badia». Casal de la Dona - Ajuntament de Lleida, 15-04-2020. [Consulta: 6 desembre 2020].
* ↑ «Mary Ashton Rice Livermore». Encyclopædia Britannica, 15-12-2019. [Consulta: 24 febrer 2020].
* ↑ Blumberg, Naomi. «Gisèle Freund». Encyclopaedia Britannica. [Consulta: març 2020].
* ↑ ; Bonnelle «Yvette Cauchois». Physics Today, 54, 4, 01-04-2001, pàg. 88–89. DOI: 10.1063/1.1372125 [Consulta: 13 agost 2016].
* ↑ «Édith Piaf | enciclopèdia.cat». [Consulta: 19 octubre 2020].
* ↑ Childs, David. «Elisabeth Noelle Neumann: Pioneer of public-opinion polling and market» (en anglès). The Independent, 23-10-2011. [Consulta: 25 octubre 2021].
* ↑ «Rebecca Saunders biography» (en anglès). Edition Peters. [Consulta: 13 juliol 2011].
* ↑ «Leire Landa» (en castellà). Soccerway. [Consulta: 2 juliol 2021].
* ↑ «Pepita (Josefina) Gelabert (1904-1977)» (en anglès). Find a Grave. [Consulta: 18 gener 2024].
* ↑ «Manuel Cubeles i Solé | enciclopèdia.cat». [Consulta: 28 abril 2020].
* ↑ «Joana Biarnés i Florensa | enciclopèdia.cat». [Consulta: 19 octubre 2020].
* ↑ Tompkins, Joyce M.S. «Emily Bronte» (en anglès). Encyclopaedia Britannica. [Consulta: 29 maig 2020].
* ↑ «Clementina Black» (en anglès). Cambridge University Press. Orlando, Women’s Writing in the British Isles from the Beginnings to the Present. [Consulta: 3 novembre 2022].
* ↑ Kutsch, Karl-Josef; Riemens, Leo. Großes Sängerlexikon (en alemany). Walter de Gruyter, 2012-02-22, p. 2667. ISBN 978-3-598-44088-5.
* ↑ «Josephine Diebitsch Peary». Peary-MacMillan Arctic Museum. [Consulta: gener 2021].
* ↑ Uras, Lara Sonja. «MELIS, Carmen» (en italià). Treccani. Dizionario Biografico degli Italiani. [Consulta: 17 juny 2020].
* ↑ Prado Fonts, Carles. Regresar a China. ISBN 978-84-9879-785-5.
* ↑ «Renata Tebaldi». Gran Enciclopèdia Catalana. [Consulta: febrer 2020].
* ↑ Croisset, Jean. Año cristiano o Exercicios devotos para todos los dias del año: Diciembre (en castellà). Librería Religiosa, 1863, p.570.